text: সিলেটে করোনা পরিস্থিতি, আরও ৩ জনের প্রাণহানী - Sylhettime24.com
  June 26, 2021 সিলেট টাইম ডেস্ক
  দিনে দিনে ভয়াবহ পরিস্থিতি ধারণ করছে করোনা ভাইরাস সিলেটে। তিনদিনে করোনা আক্রান্ত হয়ে ১০ জনের প্রাণহানী হয়েছে। সেই সাথে সিলেট বিভাগে প্রতিনিয়ত বাড়ছে করোনা ভাইরাসে আক্রান্তের সংখ্যা। গত ২৪ ঘণ্টায় আরও ৩ জনের মৃত্যু হয়েছে।
  শনিবার (২৬ জুন) স্বাস্থ্য অধিদপ্তরের সিলেট বিভাগীয় পরিচালক ডা. সুলতানা রাজিয়া স্বাক্ষরিত এক প্রতিবেদনে এ তথ্য জানানো হয়েছে।
  গত ২৪ ঘণ্টায় সিলেট বিভাগের বিভিন্ন হাসপাতালে ভর্তি হয়েছেন ১২ জন করোনা আক্রান্ত রোগী। এরমধ্যে সিলেট জেলার ৯ জন ও মৌলভীবাজারের আরও ৩ জন রয়েছেন। সব বিমিলিয়ে সিলেট বিভাগের বিভিন্ন হাসপাতালে চিকিৎসাধীন রয়েছেন ২৯৯ জন। এরমধ্যে সিলেট জেলায় ২৮১ জন, সুনামগঞ্জে ৬ জন, হবিগঞ্জে ২ জন, মৌলভীবাজারে আরও ১০ জন। গত ২৪ ঘন্টায় সিলেট বিভাগে করোনায় ৩ জনের মৃত্যু হয়েছে। এরা সবাই সিলেট জেলার বাসিন্দা।